

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 9.jūnijā Nr.**284**  (prot.Nr.**12**, **8**.§)

## **Par līdzekļu piešķiršanu no pamatbudžeta programmas**

## **„Izdevumi neparedzētiem gadījumiem”**

Pamatojoties uz likuma “Par pašvaldībām” 15.panta pirmās daļas 6.punktu, 21.panta pirmās daļas 2.punktu, likuma „Par pašvaldību budžetiem” 16.panta otro daļu, ņemot vērā Biedrības „SPEEDWAY GRAND PRIX LATVIJA” 2016.gada 24.maija vēstuli Nr.16/05-07 un Daugavpils pilsētas domes Finanšu komitejas 2016.gada 2.jūnija sēdes protokolu Nr.14, atklāti balsojot: PAR – 12 (V.Bojarūns, A.Broks, J.Dukšinskis, P.Dzalbe, A.Gržibovskis, N.Ignatjevs, R.Joksts, J.Lāčplēsis, V.Pučka, D.Rodionovs, R.Strode, J.Zaicevs), PRET – nav, ATTURAS – 1(N.Petrova), **Daugavpils pilsētas dome nolemj:**

1. Piešķirt līdzekļus no pamatbudžeta izdevumiem neparedzētiem gadījumiem 100 000,00 EUR (viens simts tūkstošu *euro*, 00 *centi*) apmērā Daugavpils pilsētas domes iestādei „Daugavpils pilsētas Sporta pārvaldei” (reģ.Nr.90000399043, juridiskā adrese: Stacijas iela 47A, Daugavpils), dotācijas piešķiršanai biedrībai „Speedway Grand Prix OF LATVIJA” (reģ.Nr.50008097271, juridiskā adrese: Jelgavas iela 54, Daugavpils).

2. Apstiprināt Daugavpils pilsētas Sporta pārvaldes pamatbudžeta tāmi saskaņā ar pielikumu.

3. Daugavpils pilsētas domes Finanšu nodaļai piešķīrumu iekļaut kārtējos attiecīgā gada pašvaldības budžeta grozījumos.

Pielikumā: 1. Pamatbudžeta programmas „Izdevumi neparedzētiem gadījumiem” ieņēmumu un izdevumu tāme 2016.gadam.

2. Daugavpils pilsētas domes iestādes „Daugavpils pilsētas Sporta pārvalde” struktūrvienības „B-ba „Speedway Grand Prix of Latvija” ieņēmumu un izdevumu tāmes grozījumi 2016.gadam.

Domes priekšsēdētājs *(personiskais paraksts)* J.Lāčplēsis